
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 979 

13 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Υπ. Απόφ. 43359/Γ7/27.4.2005, με 


θέμα: «Τροποποίηση Υπ. Απόφ. με θέμα «Συγκρό¬ 
τηση Ομάδας Εργασίας Εμπειρογνωμόνων για την 
επικαιροποίηση της επιλογής του υλικού των συλ¬ 
λογών των σχολικών βιβλιοθηκών» (Υπ. Απ. 10946/ 

Γ7/2.2.2005/(Εσ. 3758/7.1.2005/ Φ. 9. 2.4). 1 

Έγκριση υπερωριακής απασχόλησης σε δεκατέσσε¬ 
ρις (14) υπαλλήλους του ΤΕΙ Δυτ. Μακεδονίας με 

σχέση εργασίας ΙΔΑΧ. 2 

Τροποποίηση της αριθμ. 2692/Δ5/11.1.2005 Υ.Α. 3 


Αντικατάσταση της αριθ Β7/386 Υ.Α. (ΦΕΚ 849/Β7 
12.8.1998) «Έγκριση Προγράμματος Μεταπτυχια¬ 
κών Σπουδώντου Τμήματος Κοινωνιολογίας σε συ¬ 
νεργασία με το τμήμα Ψυχολογίας του Παντείου 
Πανεπιστημίου με τίτλο Κοινωνική Ανισότητα και 
Κοινωνικές Διακρίσεις «Κοινωνικός Αποκλεισμός 
και Μειονότητες», όπως τροποποιήθηκε με την 
αριθ. Υ.Α. 125633,6012/ Β7 (ΦΕΚ 361 /Β728.3.2003). 

Παράταση της λειτουργίας του ανωτέρω ΠΜΣ. 4 

Έγκριση Προγράμματος Μεταπτυχιακών Σπουδών 
του Τμήματος Χημείας της Σχολής Θετικών Επι¬ 
στημών του Πανεπιστημίου Ιωαννίνων, σε σύμπρα¬ 
ξη με το Τμήμα Οχημάτωντου Τ.Ε.Ι. Θεσσαλονίκης 
με τίτλο: Περιβάλλον και Νέες Τεχνολογίες. 5 


ΑΠΟΦΑΣΕΙ Σ 

Αριθ. 66348/Γ7/4.7.2005 (1) 

Τροποποίηση της Υπ. Απόφ. 43359/Γ7/27.4.2005, με θέμα: 
«Τροποποίηση Υπ. Απόφ. με θέμα «Συγκρότηση Ομά¬ 
δας Εργασίας Εμπειρογνωμόνων για την επικαιροποί- 
ηση της επιλογής του υλικού των συλλογών των σχο¬ 
λικών βιβλιοθηκών» (Υπ. Απ. 10946/Γ7/2.2.2005/(Εσ. 
3758/7.1.2005/ Φ. 9. 2.4). 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπ’ όψη: 

1. Το ν. 1558/1985 «Κυβέρνηση και Κυβερνητικά όργανα». 


2. Τον Κανονισμό 2082/93 του Συμβουλίου των Ευρω¬ 
παϊκών Κοινοτήτων. 

3. Τον ν.2860/14.11.2000 «Διαχείριση, παρακολούθηση 
και έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251 /Α/14.11.2000). 

4. Την υπ’ αριθμ. Ε (2000) 3405/28.11.2000 απόφαση 
της Επιτροπής των Ευρωπαϊκών Κοινοτήτων που αφορά 
την έγκριση του Γ' Κ.Π.Σ. για την Ελλάδα. 

5. Την Απόφαση της Επιτροπής της Ε.(2000) ΘΒ051 
ΡΟΘ2/16.3.2001 για την έγκριση του Επιχειρησιακού 
Προγράμματος Εκπαίδευση και Αρχική Επαγγελματική 
Κατάρτιση (ΕΠΕΑΕΚ II) το οποίο εντάσσεται στο Γ ΚΠΣ 
για τις κοινοτικές διαρθρωτικές παρεμβάσεις στις περι¬ 
φέρειες που υπάγονται στο στόχο αρ. 1 στην Ελλάδα. 

6. Την απόφαση της Επιτροπής των ΕΚ με αριθμό Νο 
2000 ΘΒ 16 1 ΡΟ 012/9.4.2001, για την έγκριση του Επι¬ 
χειρησιακού Προγράμματος Ανατολικής Μακεδονίας και 
Θράκης καθώς και την Κοινή Υπουργική Απόφαση με 
αριθ. 41543/ΓΚΠΣ 278 (ΦΕΚ 1501/Β/8.12.2000), με την 
οποία συστάθηκε η Ειδική Υπηρεσία Διαχείρισης του Επι¬ 
χειρησιακού Προγράμματος Ανατολικής Μακεδονίας και 
Θράκης. 

7. Την απόφαση της Επιτροπής των ΕΚ με αριθμό Ε 
(2001) 868/15.5.2001, για την έγκριση του Επιχειρησια¬ 
κού Προγράμματος Αττικής καθώς και την Κοινή Υπουρ¬ 
γική Απόφαση με αριθ. 1310/Γ'ΚΠΣ 310/17.1.2001, με την 
οποία συστάθηκε η Ειδική Υπηρεσία Διαχείρισης του Επι¬ 
χειρησιακού Προγράμματος Αττικής. 

8. Την απόφαση της Επιτροπής των ΕΚ με αριθμό 2000 
ΘΒ 16 1 ΡΟ 009/9.4.2001, για την έγκριση του Επιχειρη¬ 
σιακού Προγράμματος Βορείου Αιγαίου καθώς και την 
Κοινή Υπουργική Απόφαση με αριθ. 41539/Γ ΚΠΣ 285/ 
8.12.2000, με την οποία συστάθηκε η Ειδική Υπηρεσία 
Διαχείρισης του Επιχειρησιακού Προγράμματος Βορείου 
Αιγαίου. 

9. Την απόφαση της Επιτροπής των ΕΚ με αριθμό 
Ε(2001 )807/9.4.2001, για την έγκριση του Επιχειρησιακού 
Προγράμματος Δυτικής Ελλάδος καθώς και την Κοινή 
Υπουργική Απόφαση με αριθ. 41546/Γ ΚΠΣ 281/8.12.2000, 
με την οποία συστάθηκε η Ειδική Υπηρεσία Διαχείρισης 
του Επιχειρησιακού Προγράμματος Δυτικής Ελλάδος. 

10. Την απόφαση της Επιτροπής των ΕΚ με αριθμό Ε 
(2001) 812/9.4.2001, για την έγκριση του Επιχειρησιακού 
Προγράμματος Δυτικής Μακεδονίας με Αριθμό Προ- 

γράμματος 2000 ΘΒ16 1 ΡΟ 013 καθώς και την Κοινή 
Υπουργική Απόφαση με αριθ. 41542/Γ ΚΠΣ 277/8.12.2000, 
με την οποία συστάθηκε η Ειδική ΥπηρεσίαΔιαχείρισηςτου 
Επιχειρησιακού Προγράμματος Δυτικής Μακεδονίας. 

11. Την απόφαση της Επιτροπής των ΕΚ με αριθμό 2000 
ΘΒ 16 1 ΡΟ 007/9.4.2001 «περί έγκρισης του Περιφερεια¬ 
κού Επιχειρησιακού Προγράμματος ΗΠΕΙΡΟΣ το οποίο 
εντάσσεται στο ΚΠΣ για τις κοινοτικές διαρθρωτικές πα¬ 
ρεμβάσεις στις Περιφέρειες του στόχου 1 στην Ελλάδα» 
καθώς και την Κοινή Υπουργική Απόφαση με αριθ. 
41544/Γ ΚΠΣ 279 (ΦΕΚ1501 /ΤΒ/14.12.2000, με την οποία 
συστάθηκε η Ειδική Υπηρεσία Διαχείρισης του Επιχειρη¬ 
σιακού Προγράμματος Ηπείρου. 

12. Την απόφαση της Επιτροπής των ΕΚ με αριθμό 
01/534/10.4.2001, για την έγκριση του Επιχειρησιακού 
Προγράμματος Θεσσαλίας, καθώς και την Κοινή Υπουρ¬ 
γική Απόφαση με αριθ. 41549/Γ ΚΠΣ 284/8.12.2000, με 
την οποία συστάθηκε η Ειδική Υπηρεσία Διαχείρισης του 
Επιχειρησιακού Προγράμματος Θεσσαλίας. 

13. Την απόφαση της Επιτροπής των ΕΚ με αριθμό 
2001/805, για την έγκριση του Επιχειρησιακού Προγράμ¬ 
ματος Ιονίων Νήσων, καθώς και την Κοινή Υπουργική Από¬ 
φαση με αριθ. 41538/Γ ΚΠΣ 286/8.12.2000 (ΦΕΚ 1501/Β/ 
8.12.2000), με την οποία συστάθηκε η Ειδική Υπηρεσία 
Διαχείρισης του Επιχειρησιακού Προγράμματος Ιονίων 
Νήσων. 

14. Την απόφαση της Επιτροπής των ΕΚ με αριθμό 2000 
ΘΒ 16 1 ΡΟ 014, για την έγκριση του Επιχειρησιακού Προ¬ 
γράμματος Κεντρικής Μακεδονίας, καθώς και την Κοινή 
Υπουργική Απόφαση με αριθ. 41541/Γ ΚΠΣ 276/8.12.2000 
(ΦΕΚ 1501/Β/8.12.2000), με την οποία συστάθηκε η Ειδι¬ 
κή Υπηρεσία Διαχείρισης του Επιχειρησιακού Προγράμ¬ 
ματος Κεντρικής Μακεδονίας 

15. Την απόφαση της Επιτροπής των ΕΚ με αριθμό 2000 
ΘΒ161 ΡΘ008/9.4.2001, για την έγκριση του Επιχειρησια¬ 
κού Προγράμματος Κρήτης, καθώς και την Κοινή Υπουρ¬ 
γική Απόφαση με αριθ. 41549/Γ ΚΠΣ 284/8.12.2000, με 
την οποία συστάθηκε η Ειδική Υπηρεσία Διαχείρισης του 
Επιχειρησιακού Προγράμματος Κρήτης. 

16. Την απόφαση της Επιτροπής των ΕΚ με αριθμό 
Ε(2001) 804/9.4.2001, για την έγκριση του Επιχειρησιακού 
Προγράμματος Νοτίου Αιγαίου, καθώς και την Κοινή 
Υπουργική Απόφαση με αριθ. 41540/Γ ΚΠΣ 275/8.12.2000, 
με την οποία συστάθηκε η Ειδική Υπηρεσία Διαχείρισης 
του Επιχειρησιακού Προγράμματος Νοτίου Αιγαίου. 

17. Την απόφαση της Επιτροπής των ΕΚ με αριθμό 2000 
ΘΒ 16 1 ΡΟ 003/9.4.2001, για την έγκριση του Επιχειρη¬ 
σιακού Προγράμματος Πελοποννήσου καθώς και την 
Κοινή Υπουργική Απόφαση με αριθ. 41548/Γ ΚΠΣ 238/ 
8.12.2000, με την οποία συστάθηκε η Ειδική Υπηρεσία 
Διαχείρισης του Επιχειρησιακού Προγράμματος Πελο¬ 
ποννήσου. 

18. Την απόφαση της Επιτροπής των ΕΚ με αριθμό Ε 
(2001) 808/10.4.2001, για την έγκριση του Επιχειρησια¬ 
κού Προγράμματος Στερεάς Ελλάδας, καθώς και την Κοι¬ 
νή Υπουργική Απόφαση με αριθ. 41546/Γ ΚΠΣ 282/ 
8.12.2000, με την οποία συστάθηκε η Ειδική Υπηρεσία 
Διαχείρισης του Επιχειρησιακού Προγράμματος Στερεάς 
Ελλάδας 2000-2006. 

19. Τον ν.3027/28.6.2002 (ΦΕΚ 152/Τεύχος Α/28.6.2002 
Άρθρο 6 παρ.1). για τη σύσταση της Ειδικής Υπηρεσίας 
Εφαρμογής Προγραμμάτων Κ.Π.Σ. του ΥΠΕΠΘ. 

20. Την ΚΥΑ (ΦΕΚ1533/Β714.12.2000) για την «Σύσταση 


Ειδικής Υπηρεσίας Διαχείρισης του Επιχειρησιακού Προ¬ 
γράμματος Εκπαίδευσης και Αρχικής Επαγγελματικής 
Κατάρτισης» καθώς και τις μετέπειτα τροποποιήσεις της. 

21. Την ΚΥΑ με αρ. πρωτ. 128393/Γ7/2-12-02 με θέμα: 
"Αλλαγή συμπληρώματος προγραμματισμού των ΠΕΠ". 

22. Την Υπ. Απόφαση ΚΑ/680/22.8.1996 (Φ.Ε.Κ. 826/ 
10.9.1996) για τη σύσταση Ειδικού Λογαριασμού στο 
ΥΠΕΠΘ. 

23. Την Εγκύκλιο 28902/Γ7/24.3.2003 με θέμα «Προτε¬ 
ραιότητες ΥΠΕΠΘ» 

24. Την Εγκύκλιο 23342/Γ7/6.3.2003 με θέμα: «Προϋπο¬ 
λογισμοί των ΠΕΠ που έχουν προγραμματιστεί και έχουν 
δεσμευθείγιατις σχολικές βιβλιοθήκες». 

25. Το ν. 1566/1985, αρθ. 55, παρ.4«... Ομάδες εργασίας» 

26. Το ν.3205/2003 (ΦΕΚ 297/Α723.12.2003) «Μισθολογι- 
κές ρυθμίσεις Λειτουργών και Υπαλλήλων του Δημοσίου, 
ΝΠΔΔ και ΟΤΑ, μονίμων στελεχών των Ενόπλων Δυνάμε¬ 
ων και αντιστοίχων της Ελληνικής Αστυνομίας, του Πυρο¬ 
σβεστικού καιΛιμενικού Σώματος και άλλες συναφείς δια¬ 
τάξεις» και ειδικότερα το άρθρο 17 του ίδιου νόμου. 

27. Την ΣΤ5 / 35235/16.4.2004(583ΦΕΚ/Τ.Β719.4.2004) 
Υπ. Απόφ. Του Υπουργού Εθνικής Παιδείας και Θρησκευ¬ 
μάτων που αναφέρεται στη μεταβίβαση δικαιώματος υπο¬ 
γραφής "Με εντολή Υπουργού" στο Γενικό Γραμματέα, 
στους Εδικούς Γραμματείς και στους Προϊσταμένους Γε¬ 
νικών Διευθύνσεων, Διευθύνσεων και Τμημάτων της Κ.Υ. 
του ΥΠΕΠΘ. 

28. Την αριθ.41773/ΣΤ5 (ΦΕΚ680/Τ.Β710.5.2004) Υπ. 
Αποφ. Τροποποίηση της ανωτέρω. 

29. Ότι προκαλείται δαπάνη που θα καλυφθεί από την 
Τεχνική Βοήθεια του ΕΠΕΑΕΚ, το ύψος της οποίας θα 
καθοριστεί με έκδοση σχετικής ΚΥΑ, σύμφωνα με το 
ν.3205/2003. 

30. Τις διατάξεις του π.δ. 121/2004 (ΦΕΚ84/Τ.Α710.3.2004) 
«διορισμός Υπουργών και Υφυπουργών» 

31. Το πλαίσιο του Γ ΚΠΣ: Τίτλος Έργου: «Ανάπτυξη και 
λειτουργία Σχολικών Βιβλιοθηκών σε 100 ΤΕΕ» που έχει 
ενταχθεί στο πλαίσιο του μέτρου 2.3. «Αρχική Επαγγελ¬ 
ματική Εκπ/ση και Κατάρτιση» του ΕΠΕΑΕΚ της Ενέργει¬ 
ας 2.3.2. «Ανάπτυξη των Τεχνικών Επαγγελματικών Εκ¬ 
παιδευτηρίων (ΤΕΕ) και των σχολικών Εργαστηρίων 
(ΣΕΚ)» της κατηγορίας Πράξεων 2.3.2.ζ «Ανάπτυξη και 
Λειτουργία βιβλιοθηκών», Υποέργο 10 «Αυτεπιστασία». 

32. Το ενημερωτικό σημείωμα (με αριθ. πρωτ. Δ/νσης 
.ΣΕΠΕΔ: 3119/9.5.2005/Γ ρ. Σχ. Βιβλ/κώνΕσ: 4558/9.5.2005/ 
Φ.9.2.4) του Προέδρου της Ομάδας Εργασίας Εμπειρο¬ 
γνωμόνων, που έχει οριστεί με την Υπ. Απόφ. 10946/Γ7/ 
2.2.2005/(Εσ. 3758/7.1,2005/Φ.9.2.4) Φ.Ε.Κ.193/Τ.Β7 
15.2.2005 

33. Την ανάγκη για τον εκ νέου προσδιορισμό, την επι- 
καιροποίηση και την επιλογή του υλικού των συλλογών 
των σχολικών βιβλιοθηκών του Γ' ΚΠΣ, αποφασίζουμε: 

Την συγκρότηση Ομάδας Εργασίας Εμπειρογνωμόνων 
έργο της οποίας θα είναι εν γένει ο εκ νέου προσδιορι¬ 
σμός και η συμπληρωματική επικαιροποίηση της επιλο¬ 
γής των βιβλίων και άλλου υλικού για τις σχολικές βιβλιο¬ 
θήκες του Γ ΚΠΣ. Για την επίτευξη του σκοπού αυτού, εί¬ 
ναι υπεύθυνη για τις παρακάτω ενέργειες: 

ΓΕΝΙΚΑ: 

Να προτείνει στην Υπουργό Εθνικής Παιδείας και Θρη- 
σκευμάτωντους Θεματικούς Υπευθύνους, που θα αναλά¬ 
βουν την επιλογή βιβλίων και του μη έντυπου υλικού, βά¬ 
σει των προδιαγραφών που έχουν τεθεί από το ΥΠΕΠΘ, 

καθώς και τους Εμπειρογνώμονες που θα συνεπικουρή¬ 
σουν την Ομάδα Εργασίας στο έργο της. 

Να παρακολουθεί, συντονίζει και ναπαραλάβειτο έργο 
των επιμέρους Θεματικών Υπευθύνων. 

Να προβεί στην τελική σύνταξη καταλόγου επιλογής βι¬ 
βλίων και άλλου υλικού για τις σχολικές βιβλιοθήκες (θε¬ 
ματικές, κατά κατηγορία βιβλιοθήκης κ.α.). 

Να συντάξει καταλόγους βιβλίων ανά βασική κατηγορία. 

Αναλυτικά η Ομάδα Εργασίας Εμπειρογνωμόνων, θα 
ασχοληθεί με τα παρακάτω θέματα: 

1. Σε θέματα σύνθεσης συλλογών 

1.1. Ορισμός ποσοτικών μονάδων ανάπτυξης στους επι¬ 
μέρους τομείς (λογοτεχνία, πληροφοριακά, επιστήμες, 
περιοδικά, βίντεο κ.λ.π.) 

2. Σε επί μέρους θέματα σύνθεσης συλλογών 

2.1. Προσδιορισμός και εναρμόνιση των συλλογών με 
τα νέα εκπαιδευτικά προγράμματα καθώς και με τα νέα 
αναλυτικά προγράμματα-βιβλία. 

3. Σε θέματα επεξεργασίας του έντυπου και του μη 
έντυπου υλικού 

3.1. Επικαιροποίηση σύνταξης των προδιαγραφών κατα- 
λογογράφησης, ταξινόμησης, θεματικής ευρετηρίασης. 

Τα μέλη της Ομάδας Εργασίας Εμπειρογνωμόνων ορί¬ 
ζονται ως εξής: 

1) Γούσης Γεώργιος, Περιφερειακός Διευθυντής Εκ¬ 
παίδευσης, Δ/νση Αττικής ως Πρόεδρος. 

2) Ξανθάκη Γεωργία, Καθηγήτρια Πανεπιστημίου Αθη¬ 
νών, ως αναπληρωτής Πρόεδρος. 

3) Βασίλαρος Γεώργιος, Μέλος ΔΕΠ ΕΚΠΑ. 

4) Τσαγιάννης Βασίλειος, Προϊστάμενος Ειδικής Υπη¬ 
ρεσίας Διαχείρισης ΕΠΕΑΕΚΥΠΕΠΘ 

5) Σαραντόπουλος Κωνσταντίνος, Διευθυντής Συμβου¬ 
λευτικού Επαγγελματικού Προσανατολισμού και Εκπαι¬ 
δευτικών Δραστηριοτήτων ΥΠΕΠΘ 

6) Αγραφιώτη Περσεφόνη, Σχολικός Σύμβουλος ΠΕ02 

7) Μπακάλης Αναστάσιος, Διευθυντής Ε. Λ. Ταύρου 

8) Μανουσόπουλος Γ., Εκπαιδευτικός Δ/θμιας 

9) Παπαδάς Χρίστος., Εκπαιδευτικός Δ/θμιας ΠΕ03 . 

10) Σταματέλλου Αναστασία, Εκπαιδευτικός Δ/θμιας ΠΕ02. 

11) Θεοφανοπούλου Γεωργία, Βιβλιοθηκονόμος, Διευ¬ 
θύντρια Ακαδημαϊκής Βιβλιοθήκης, Οικονομικού Παν/μί- 
ου Αθηνών. 

Η Ομάδα Εργασίας Εμπειρογνωμόνων θα συνεπικουρεί- 
ται στο έργο της από Γραμματεία, έργο της οποίας θα είναι 
η γραμματειακή και η τεχνική υποστήριξη των εργασιών. 

Τα μέλη της Γραμματείας είναι: 

1) Γκαβάκου Ιλιάνα, Εκπαιδευτικός αποσπασμένη στην 
Κ.Υ. του ΥΠΕΠΘ, Δ/νση ΣΕΠΕΔ, Τμήμα Καινοτόμων Δρα¬ 
στηριοτήτων 

2) Πλέσσα Παναγιώτα, Εκπαιδευτικός αποσπασμένη 
στην Κ.Υ. του ΥΠΕΠΘ, Δ/νση ΣΕΠΕΔ, Τμήμα Καινοτόμων 
Δραστηριοτήτων 

Η Επιτροπή θα ολοκληρώσει το έργο της στο διάστημα 
από 20.1.2005 έως 20.7.2005 οπότε και θα παραδώσει 
στην Διεύθυνση ΣΕΠΕΔ, τον επικαιροποιημένο κατάλογο 
της επιλογής των βιβλίων και άλλου υλικού για τις σχολι¬ 
κές βιβλιοθήκες του Γ ΚΠΣ. 

Η δαπάνη που προκαλείται θα καλυφθεί από την Τεχνι¬ 
κή Βοήθεια του Επιχειρησιακού Προγράμματος Εκπαί¬ 
δευσης και Αρχικής Επαγγελματικής Κατάρτισης, μέσω 
της Ειδικής Υπηρεσίας Εφαρμογής Προγραμμάτων ΚΠΣ 
του ΥΠΕΠΘ και το ύψοςτης θα καθοριστεί με έκδοση σχε¬ 
τικής ΚΥΑ, σύμφωνα με το ν.3205/2003. 


Η απόφαση απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 4 Ιουλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 67315/Ε5 (2) 

Έγκριση υπερωριακής απασχόλησης σε δεκατέσσερις 
(14) υπαλλήλους του ΤΕΙ Δυτ. Μακεδονίας με σχέση 
εργασίας ΙΔΑΧ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 16παρ. 1 του ν.3205/2003 
«Περί μισθολογίου Δημοσίων Υπαλλήλων». 

2) Τις διατάξεις του άρθρου 18 παρ. 2 του ν.3254/2004 
(ΦΕΚ 137/τ.Α'). 

3) Την αριθμ. 2/72757/0022/31.12.2003 εγκύκλιο του 
Γ.Λ.τ.Κ. «Παροχή οδηγιών για την εφαρμογή των διατάξε- 
ωντου Ν.3205/2003 (ΦΕΚ 297/τ.Α> 

4) Την αριθμ. 2/31902/0022/8.9.2004 εγκύκλιο του 
Γ.Λ.τ.Κ. «Παροχή οδηγιών για την τροποποίηση των δια¬ 
τάξεων του ν.3205/2003 (ΦΕΚ 297/τ.Α') σύμφωνα με τις 
διατάξεις του άρθρου 18 του ν.3254/2004 (ΦΕΚ 137/τ.Α'). 

5) Την αριθμ. 2/7093/0022/5.2.2004 (ΦΕΚ 215/τ.Β'/ 
5.2.2004) Κ.Υ.Α. για «επέκταση των διατάξεων του 
ν.3205/2003 στο προσωπικό με σχέση εργασίας ιδιωτικού 
δικαίου που απασχολείται στο Δημόσιο, Ν.Π.Δ.Δ. και 
Ο.Τ.Α.» 

6) Την αριθμ. 330/2.3.2005 απόφαση του Τμήματος Κοι¬ 
νωνικής Επιθεώρησης Κοζάνης του Υπουργείου Εργα¬ 
σίας και Κοινωνικών Ασφαλίσεων. 

7) Την αριθμ. 7/18.4.2005 πράξη του Συμβουλίου του 
ΤΕΙ Δυτ. Μακεδονίας για έγκριση υπερωριακής απασχό¬ 
λησης στους υπαλλήλους του Ιδρύματος. 

8) Το γεγονός ότι η δαπάνη που θα προκύψει από την 
εκτέλεση των εγκεκριμένων ωρών εργασίας, ύψους συ¬ 
νολικά 3.633,48 ευρώ, σε καμιά περίπτωση δεν επιτρέπε¬ 
ται να υπερβείτις πιστώσεις που έχουν εγγράφει στον οι¬ 
κείο κωδικό αριθμό (ΚΑΕ 0261) του τακτικού προϋπολογι¬ 
σμού του ΤΕΙ Δυτ. Μακεδονίας. 

10) Το γεγονός ότι η υπερωριακή απασχόληση κρίνεται 
απαραίτητη για την κάλυψη εποχιακών, έκτακτων ή επει- 
γουσών αναγκώντου ΤΕΙ Δυτ. Μακεδονίας, αποφασίζουμε: 

Εγκρίνουμε, μέσα στα πλαίσια των εγκεκριμένων πι¬ 
στώσεων του προϋπολογισμού έτους 2005 του ΤΕΙ Δυτ. 
Μακεδονίας, την υπερωριακή απασχόληση πέραν του 
υποχρεωτικού ωραρίου, για το χρονικό διάστημα από 
1.5.2005 έως 30.6.2005, για: 

Α. Δέκα (10) υπαλλήλους γραφείου με σχέση εργασίας 
ΙΔΑΧ και για μέχρι τριάντα (30) ώρες μηνιαίως. 

Β. Τέσσερις (4) υπαλλήλους λοιπών ειδικοτήτων με σχέση 
εργασίας ΙΔΑΧ και για μέχρι δώδεκα (12) ώρες μηνιαίως. 

Η απόφαση αυτή ισχύει έναν μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

Αριθμ. 66949/Δ5 (3) 

Τροποποίηση της αριθμ. 2692/Δ5/11.1.2005 Υ.Α. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 65 παρ. 1,70 παρ. 4 και 73 
του α.ν. 2545/1940 (ΦΕΚ287-Α) 

2. Τις διατάξεις του άρθρου 86 του π.δ. 147/1976 (ΦΕΚ 
65-Α) 

3. Την αριθμ. ΣΤ5/5/26.4.1982 κοινή απόφαση των 
Υπουργών ΥΠ.Π.Κ. και ΥΠΕΠΘ «περί αναμορφώσεως 
συλλογικών οργάνων γνωμοδοτικής και αποφασιστικής 
αρμοδιότητας του ΥΠΕΠΘ» (ΦΕΚ213-Β) 

4. Την αριθμ. ΣΤ5/27/1982 κοινή απόφαση των Υπουρ¬ 
γών ΥΠ.Π.Κ. και ΥΠΕΠΘ «περί τροποποιήσεως και συ- 
μπληρώσεως διατάξεων για τα συλλογικά όργανα αρμο¬ 
διότητας του ΥΠΕΠΘ» (ΦΕΚ 837-Β) 

5. Τις διατάξεις του ν. 1232/1982 «περί επαναφοράς σε 
ισχύ, τροποποίηση και συμπλήρωση των διατάξεων του 
ν.4352/1964 και άλλες διατάξεις». 

6. Την αριθμ. ΣΤ5/37876/26.4.2004 (ΦΕΚ 608-Β) κοινή 
απόφαση του Πρωθυπουργού και του Υπουργού Εθνικής 
Παιδείας και Θρησκευμάτων «Καθορισμός αρμοδιοτή- 
τωντων Υφυπουργών του ΥΠΕΠΘ». 

7. Την αριθμ. 2692/Δ5/11.1.2005 Υ.Α. «Συγκρότηση Συμ¬ 
βουλίου Θεμάτων Ιδιωτικής Εκπαίδευσης (ΣΘΙΕ)», απο¬ 
φασίζουμε: 

Τροποποιούμε την αριθμ. 2692/Δ5/11.1.2005 Υ.Α. με 
την οποία συγκροτήθηκε το Συμβούλιο Θεμάτων Ιδιωτι¬ 
κής Εκπαίδευσης (ΣΘΙΕ) και ορίζουμε την Παπαδάκη Αθη- 
νά Προϊστάμενη της Διεύθυνσης Ιδιωτικής Εκπαίδευσης 
του ΥΠΕΠΘ ως τακτικό μέλος σε αντικατάσταση του Βάλ- 
λαΔημήτριου. 

Κατά τα λοιπά ισχύει η παραπάνω Υ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 51720/Β7 (4) 

Αντικατάσταση της αριθ Β7/386 Υ.Α. (ΦΕΚ 849/Β7 
12.8.1998) «Έγκριση Προγράμματος Μεταπτυχιακών 
Σπουδών του Τμήματος Κοινωνιολογίας σε συνεργα¬ 
σία με το τμήμα Ψυχολογίας του Παντείου Πανεπιστη¬ 
μίου με τίτλο Κοινωνική Ανισότητα και Κοινωνικές Δια¬ 
κρίσεις «Κοινωνικός Αποκλεισμός και Μειονότητες», 
όπως τροποποιήθηκε με την αριθ. Υ.Α. 125633, 6012/ 
Β7 (ΦΕΚ 361/Β'/28.3.2003). Παράταση της λειτουρ¬ 
γίας του ανωτέρω ΠΜΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν.2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16παρ. 2του ν.2327/1995 (ΦΕΚ 156 
Α') «Εθνικό Συμβούλιο Παιδείας ... και άλλες διατάξεις» 
και του άρθρου 5 παρ. 12γ και 13 του ν.2916/2001 (ΦΕΚ 


114 Α') «Διάρθρωση της ανώτατης εκπαίδευσης και ρύθ¬ 
μιση θεμάτων τεχνολογικού τομέα αυτής». 

2. Τις διατάξεις του άρθρου 29 Α'του ν. 1558/1985 (ΦΕΚ 
137 Α') όπως αυτό προστέθηκε με το άρθρο 27 του 
ν.2081/1992 (ΦΕΚ 154 Α') και αντικαταστάθηκε με την πα¬ 
ράγραφο 2α του άρθρου 1 του ν.2469/1997 (ΦΕΚ38 Α'). 

3. Την αριθ. 37876/ΣΤ5 (ΦΕΚ 608 τ. Β726.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Την Β7/386/29.7.1998 (ΦΕΚ 849/Β'/12.8.1998) Υ.Α. 
«Έγκριση Προγράμματος Μεταπτυχιακών Σπουδών του 
Τμήματος Κοινωνιολογίας σε συνεργασία με το τμήμα 
Ψυχολογίας με τίτλο Κοινωνική Ανισότητα και Κοινωνικές 
Διακρίσεις "Κοινωνικός Αποκλεισμός και Μειονότητες», 
όπως διορθώθηκε με το αριθ. 1205/25.11.1998 ΦΕΚ και 
τροποποιήθηκε με την 125633, 6012/Β7/27.2.2003 (ΦΕΚ 
361/Β728.3.2003) Υ.Α.. 

5. Τις αποφάσεις της Συγκλήτου Ειδικής Σύνθεσης του 
Παντείου Πανεπιστημίου Κοινωνικών και Πολιτικών Επι¬ 
στημών (συνεδρίαση της 15.7.2004 και της 17.6.2005) 

6. Τις αποφάσεις της ΕΔΕ (συνεδρίαση 272.6.2004) 

7. Τις αποφάσεις της Γενικής Συνέλευσης Ειδικής Σύν¬ 
θεσης του Τμήματος Κοινωνιολογίας του Παντείου Πανε¬ 
πιστημίου (συνεδρίαση 5 η 26.5.2004) 

8. α) Το γεγονός ότι το ακαδημαϊκό έτος 2003-2004 έλη¬ 
ξε η λειτουργία του ΠΜΣ και 

β) Την αριθμ. πρ. 360/26.5.2005 έκθεση του Αναπληρω¬ 
τή Καθηγητή του Τμήματος Κοινωνιολογίας - Διευθυντή 
του ΠΜΣ, που αναφέρεται στη λειτουργία του προγράμ¬ 
ματος κατά τη χρονική περίοδο 1998 - 2003 

9. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Αντικαθιστούμε από το ακαδημαϊκό έτος 2004-2005 την 
αρ.Β7/386 Υ.Α (ΦΕΚ849/12.10.1998).όπωςτροποποιήθη¬ 
κε με την 125633, 6012/Β7 Υ.Α (ΦΕΚ361/Β728.3.2003) ως 
ακολούθως: 

Άρθρο 1 

Γ ενικές διατάξεις 

Το Τμήμα Κοινωνιολογίας του Παντείου Πανεπιστημίου 
οργανώνει και λειτουργεί από το ακαδημαϊκό έτος 2004 - 
2005 Πρόγραμμα Μεταπτυχιακών Σπουδών σύμφωνα με 
τις διατάξεις της απόφασης αυτής και τις διατάξεις των 
άρθρων 10 έως 12 του ν.2083/1992 με τίτλο «Μεταπτυ¬ 
χιακό Δίπλωμα Ειδίκευσης στην Κοινωνιολογία» και στις 
κατευθύνσεις: 

α. Κοινωνικός Αποκλεισμός και Μειονότητες 

β. Κοινωνιολογία της Σύγχρονης Ελλάδας 

γ. Κοινωνική και Πολιτική Θεωρία 

Άρθρο 2 

Αντικείμενο - Σκοπός 

1. Το Πρόγραμμα Μεταπτυχιακών Σπουδών του Τμήμα¬ 
τος Κοινωνιολογίας έχει ως αντικείμενο τη σε βάθος με¬ 
λέτη των κοινωνικών ανισοτήτων, μελέτη που αναπτύσσε¬ 
ται σε τρεις διαφορετικούς τομείς και πεδία έρευνας και 
διδασκαλίας. Τα πεδία αυτά αποτελούν και την βάση των 

τριών κατευθύνσεωντου Προγράμματος Μεταπτυχιακών 
Σπουδών. Η πρώτη κατεύθυνση μελετά το φαινόμενο του 
κοινωνικού αποκλεισμού και των μειονοτήτων, ονομάζε¬ 
ται «Κοινωνικός Αποκλεισμός και Μειονότητες», ενώ η 
δεύτερη επικεντρώνεται στη μελέτη της σύγχρονης ελ¬ 
ληνικής κοινωνίας και στην συγκρότησή της. Ονομάζεται 
«Κοινωνιολογίατης σύγχρονης Ελλάδας». Η τρίτη τέλος 
κατεύθυνση μελετά κυρίως τα θεωρητικά ζητήματα που 
συνδέονται με τις κοινωνικές ανισότητες και ονομάζεται 
«Κοινωνική και Πολιτική Θεωρία». 

2. Το πρόγραμμα αποσκοπεί: 

α) Στην ανάπτυξη της έρευνας και προαγωγή της γνώ¬ 
σης σε θέματα που αφορούν τις σχέσεις κοινωνικής ανι¬ 
σότητας, τους τρόπους συγκρότησής τους, τις θεσμικές 
τους διαστάσεις, τις μορφές αναπαραγωγής τους και τέ¬ 
λος τις δυνατότητες εξάλειψής τους. Η γνώση των ζητη¬ 
μάτων αυτών μας επιτρέπει να κατανοήσουμετις κοινωνι¬ 
κές και πολίτικες αντιπαραθέσεις και συγκρούσεις στους 
κόλπους των σύγχρονων κοινωνιών. 

β) Στην δημιουργία ειδικών επιστημόνων, ερευνητών 
και συμβούλων ικανών να μελετήσουν τα πιο πάνω προ¬ 
βλήματα και να προτείνουν λύσεις αντιμετώπισής τους. 
Οι επιστήμονες αυτοί θα είναι ικανοί, όχι μόνο να προτεί¬ 
νουν λύσεις τεχνοκρατικού χαρακτήρα και περιεχομένου, 
αλλά θα εμπνέονται και από τις αξίες του ορθολογισμού, 
του ανθρωπισμού και της κοινωνικής δικαιοσύνης. Θα εί¬ 
ναι επίσης ικανοί να προσαρμόζουν τις ικανότητάς τους 
στις νέες μορφές των προβλημάτων. Οι ερευνητές σύμ¬ 
βουλοι θα μπορούτν να αξιοποιηθούν αποτελεσματικά 
στα Πανεπιστήμια, στην Κεντρική Διοίκηση του Κράτους 
και στους Οργανισμούς του Δημοσίου, σε ιδιωτικούς ορ¬ 
γανισμούς όπως και σε όλους τους χώρους της ιδιωτικής 
ζωής που συμμετέχουν δυναμικά στην διαμόρφωση της 
δημόσιας ζωής: συνδικαλιστικές οργανώσεις, τράπεζες, 
ανεξάρτητες αρχές κ.λ.π. Τα ζητήματα του αποκλεισμού 
και των ανισοτήτων αποτελούν πρώτη προτεραιότητα για 
όλες τις εθνικές ευρωπαϊκές κυβερνήσεις όπως και την 
Ευρωπαϊκή Ένωση. 

Άρθρο 3 

Μεταπτυχιακοί Τίτλοι 

Το Πρόγραμμα Μεταπτυχιακών Σπουδών απονέμει 
«Μεταπτυχιακό Δίπλωμα Κοινωνιολογίας» με κατευθύν¬ 
σεις: 

α) Κοινωνικός Αποκλεισμός και Μειονότητες 

β) Κοινωνιολογία της Σύγχρονης Ελλάδας 

γ) Κοινωνική και Πολιτική Θεωρία 

Άρθρο 4 

Κατηγορίες Πτυχιούχων 

Στο Πρόγραμμα Μεταπτυχιακών Σπουδών γίνονται δε¬ 
κτοί πτυχιούχοι τμημάτων Κοινωνικών Επιστημών Α.Ε.Ι. 
καθώς και κάτοχοι τίτλων σπουδών Σχολών Τριτοβάθμιας 
εκπαίδευσης συγγενούς γνωστικού αντικειμένου ή αντι- 
στοίχωνΤμημάτωντης αλλοδαπής, όπως αναφέρεται στο 
άρθρο 16του ν.2327/1995. 

Άρθρο 5 

Χρονική Διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται σε τέσσερα (4) διδακτικά εξάμηνα. 


Άρθρο 6 

Πρόγραμμα Μαθημάτων 

1. Τα μαθήματα, η διδακτική και ερευνητική απασχόλη¬ 
ση, οι πρακτικές ασκήσεις και κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ως εξής: 

α) Το πρώτο εξάμηνο θα υπάρχει κοινός κορμός υπο¬ 
χρεωτικών μαθημάτων για τις τρεις κατευθύνσεις, ο οποί¬ 
ος διαμορφώνεται ως εξής: 

Α' ΕΞΑΜΗΝΟ 

• Στρατηγικές έρευνας στην Κοινωνιολογία: Ποιοτικές 
Μέθοδοι 

• Μορφές Κοινωνικής Ανισότητας: Θεωρητικές Προ¬ 
σεγγίσεις 

• Η Σύγχρονη Ελλάδα μεταξύ Ανατολής και Δύσης 

• Κεντρικά ζητήματα στην Κοινωνική και Πολιτική Θεω¬ 
ρία. 

β) Στα επόμενα εξάμηνα (Β - Γ) τα μαθήματα διαμορ¬ 
φώνονται ως εξής ανάλογα με την κατεύθυνση: 

ΚΑΤΕΥΘΥΝΣΗ 

«ΚΟΙΝΩΝΙΚΟΣ ΑΠΟΚΛΕΙΣΜΟΣ ΚΑΙ ΜΕΙΟΝΟΤΗΤΕΣ» 

Β' ΕΞΑΜΗΝΟ 

• Στρατηγικές έρευνας στην Κοινωνιολογία: Ποσοτικές 
Μέθοδοι 

• Κοινωνικές διακρίσεις στην Αγορά Εργασίας και το 
Κράτος 

• Η Κοινωνική Δομή στην Σύγχρονη Ελλάδα 

Γ ΕΞΑΜΗΝΟ 

• Θρησκεία, Πολιτισμικές Ταυτότητες και Κοινωνικός 
Αποκλεισμός 

• Κοινωνική Ένταξη των Μεταναστών 

• Δημογραφική Δομή της ελληνικής κοινωνίας 

ΚΑΤΕΥΘΥΝΣΗ 

«ΚΟΙΝΩΝΙΟΛΟΓΙΑΤΗΣ ΣΥΓΧΡΟΝΗΣ ΕΛΛΑΔΑΣ» 

Β' ΕΞΑΜΗΝΟ 

• Στρατηγικές έρευνας στην Κοινωνιολογία: Ποσοτικές 
Μέθοδοι 

• Εκσυγχρονισμός και Εθνικοθρησκευτικές Ετερότητες 

• Οικονομία, Κοινωνία και Πολιτική 

ΓΕΞΑΜΗΝΟ 

• Ελληνική Κοινωνία και Ευρωπαϊκή Ολοκλήρωση 

• Νοοτροπίες, Οικονομικές και Κοινωνικές Ιδέες 

• Κοινωνική Εξέλιξη και Τεχνολογικοί Μετασχηματισμοί 

ΚΑΤΕΥΘΥΝΣΗ 

«ΚΟΙΝΩΝΙΚΗ ΚΑΙ ΠΟΛΙΤΙΚΗ ΘΕΩΡΙΑ» 

Β' ΕΞΑΜΗΝΟ 

• Επιστήμη, Κοινωνία, Τεχνολογία 

• Κριτική Θεωρία 

• Θεωρίες του Πολιτικού Υποκειμένου 

Γ'ΕΞΑΜΗΝΟ 

• Θεωρίες του Σύγχρονου Κράτους 

• Το προβλημάτων Αξιών και των Θεωρητικών Αφαιρέ¬ 
σεων (Κοινωνιολογία της Γνώσης) 

• Φύλο, Λόγος, Εξουσία: Θέματα Σύγχρονης Κοινωνι¬ 
κής Θεωρίας 

γ) Στο δεύτερο ή στο τρίτο εξάμηνο κάθε φοιτητής υπο- 
χρεούται να πάρει ένα μάθημα επιλογής από τις άλλες 
δύο κατευθύνσεις του αντίστοιχου εξαμήνου. 

δ) Στο τέταρτο εξάμηνο γίνεται η εκπόνηση διπλωματι¬ 
κής εργασίας έκτασης μέχρι είκοσι χιλιάδων (20.000) λέ¬ 
ξεων στο πλαίσιο ειδικού σεμιναρίου. 

Στο τέταρτο εξάμηνο θα γίνεται επίσης σεμινάριο διδα¬ 
σκόντων και φοιτητών σε ειδικά θέματα έρευνας. 

2. Κάθε μάθημα αντιστοιχεί σε τρεις (3) διδακτικές μο¬ 
νάδες. 

Κατά τη διάρκεια των μαθημάτων είναι δυνατόν οι φοι¬ 
τητές να αναλαμβάνουν έρευνες υπό την επίβλεψη των δι¬ 
δασκόντων ή να συμμετέχουν σε ομάδες έρευνας που 
έχουν προγραμματιστεί από τους διδάσκοντες. 

Άρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ' 
ανώτατο όριο στους τριάντα (30). 

Άρθρο 8 
Προσωπικό 

Το Τμήμα Κοινωνιολογίας διαθέτει 28 μέλη ΔΕΠ που θα 
καλύπτουν κατ' αρχάς και κατά προτεραιότητα τις εκπαι¬ 
δευτικές και ερευνητικές ανάγκες του Προγράμματος. 

Άρθρο 9 

Υλικοτεχνική υποδομή 

Το Ίδρυμα διαθέτει την απαραίτητη υλικοτεχνική υπο¬ 
δομή γιατην αποτελεσματική λειτουργία του Π.Μ.Σ. (σύγ¬ 
χρονες αίθουσες διδασκαλίας, βιβλιοθήκη με αυτοματο¬ 
ποιημένο σύστημα λειτουργίας, ηλεκτρονική πληροφο¬ 
ριακή υπηρεσία, τηλεματικό δίκτυο για την παροχή 
προηγμένων τηλεματικών υπηρεσιών). 

Άρθρο 10 

Διάρκεια λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2013-2014. 

Άρθρο 11 

Κόστος λειτουργίας 

• Υλικοτεχνική υποδομή: 

Συστήματα Υπολογιστών, Εκτυπωτές 4.000 € 

• Διάφορα Αναλώσιμα, Οδηγός Σπουδών 2.500 € 

• Συνεργασία με Παν/μια Εξωτερικού: 

Προσκλήσεις καθηγητών, έξοδα κίνησης 9.000 € 

• Αμοιβές εξωτερικών συνεργατών, 

επικουρικό έργο 7.500 € 

ΓΕΝΙΚΟ ΣΥΝΟΔΟ 23.000 € 

Το κόστος λειτουργίας θα καλυφθεί από τον τακτικό 
προϋπολογισμό του Παντείου Πανεπιστημίου. 

Άρθρο 12 

Μεταβατικές διατάξεις 

Όλα τα θέματα που τυχόν προκύπτουν και δεν προβλέ- 
πονται από την παρούσα απόφαση, θα ρυθμίζονται από 
τον εσωτερικό κανονισμό λειτουργίας και από τα αρμόδια 
όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 


Αριθμ. 38036/Β7 (5) 

Έγκριση Προγράμματος Μεταπτυχιακών Σπουδών του 
Τμήματος Χημείας της Σχολής Θετικών Επιστημών 
του Πανεπιστημίου Ιωαννίνων, σε σύμπραξη με το 
Τμήμα Οχημάτων του Τ.Ε.Ι. Θεσσαλονίκης με τίτλο: 
Περιβάλλον και Νέες Τεχνολογίες. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν.2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16παρ.2του ν.2327/1995 (ΦΕΚ 156 
τ.Α') «Εθνικό Συμβούλιο Παιδείας,... και άλλες διατάξεις» 
καιτου άρθρου 5 παρ. 12γτου ν.2916/2001 (ΦΕΚ114τ.Α') 
«Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής». 

2. Τιςδιατάξειςτουάρθρου29Α'του Ν. 1558/1985 (ΦΕΚ 
137 τ.Α'), όπως αυτό προστέθηκε με το άρθρο 27 του 
ν.2081/1992 ν(ΦΕΚ 154 τ.Α') και αντικαταστάθηκε με την 
παράγραφο 2 α του άρθρου 1 του ν.2469/1997 (ΦΕΚ 38 
τ.Α'). 

3. Την αριθ. 37876/ΣΤ5 (ΦΕΚ 608 τ.Β'/26.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Την 31364/Β7/27.3.2002 (ΦΕΚ 411 τ.Β'/5.4.2002) 
Υπουργική Απόφαση «Σύμπραξη Τμημάτων ΤΕΙ στα Προ¬ 
γράμματα Μεταπτυχιακών Σπουδών των Πανεπιστη¬ 
μίων». 

5. Το απόσπασμα πρακτικών της Γ.Σ.Ε.Σ. του Τμήματος 
Χημείας του Πανεπιστημίου Ιωαννίνων (συνεδρίες 
19.4.2002 και 18.3.2005). 

6. Το από 30.6.2005 έγγραφο του Επιστημονικού Υπεύ¬ 
θυνου του προγράμματος, καθηγητή του Τμήματος Χη¬ 
μείας. 

7. Το απόσπασμα πρακτικών του Πρυτανικού Συμβουλί¬ 
ου του Πανεπιστημίου Ιωαννίνων (συνεδρία 13.5.2002) 
και της Συγκλήτου του Πανεπιστημίου Ιωαννίνων (συνε¬ 
δρίες 24.6.2004 και 24.3.2005). 

8. Το απόσπασμα πρακτικών του Συμβουλίου του Τμή¬ 
ματος Οχημάτων του ΤΕΙ Θεσσαλονίκης (συνεδρία 
27.1.2005). 

9. Το απόσπασμα πρακτικών του Συμβουλίου του ΤΕΙ 
Θεσσαλονίκης (συνεδρία 19.1.2005 και 29.6.2005). 

10. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε από το ακαδημαϊκό έτος 2005 - 2006 τη λει¬ 
τουργία Προγράμματος Μεταπτυχιακών σπουδών 
(Π.Μ.Σ.) με τίτλο «Περιβάλλον - Νέες Τεχνολογίες» του 
Τμήματος Χημείας του Πανεπιστημίου Ιωαννίνων, ςε σύ¬ 
μπραξη με το Τμήμα Οχημάτων του ΤΕΙ Θεσσαλονίκης, 
σύμφωνα με τα εξής: 

Άρθρο 1 

Γενικές διατάξεις 

Το Τμήμα Χημείας του Πανεπιστήμιου Ιωαννίνων οργα¬ 
νώνει και λειτουργεί από το ακαδημαϊκό έτος 2005-2006 
Πρόγραμμα Μεταπτυχιακών Σπουδών με τίτλο «Περιβάλ¬ 
λον - Νέες Τεχνολογίες» σε σύμπραξη με το Τμήμα Οχη- 

μάτωντου ΤΕΙ Θεσσαλονίκης, σύμφωνα με τις διατάξεις 
της απόφασης αυτής καιτις διατάξεις των άρθρων 10 έως 
12 του ν.2083/1992. 

Άρθρο 2 

Αντικείμενο - σκοπός 

1. Το Πρόγραμμα Μεταπτυχιακών Σπουδών του Τμήμα¬ 
τος Χημείας έχει ως αντικείμενο την παροχή εκπαίδευσης 
μεταπτυχιακού επιπέδου στις νέες τεχνολογίες για τον 
έλεγχο ρύπανσης και την προστασία του περιβάλλοντος, 
έτσι ώστε οι πτυχιούχοι του προγράμματος να αποκτή¬ 
σουν ισχυρό επιστημονικό υπόβαθρο, εμπειρία και τεχνο¬ 
γνωσία για την υιοθέτηση βέλτιστων λύσεων και εφαρμο¬ 
γών στην προστασία του περιβάλλοντος. 

2. Οι βασικοί σκοποί του προγράμματος σπουδών είναι 
οι εξής: 

• Παροχή υψηλού επιπέδου μεταπτυχιακών σπουδών 

• Παροχή γνώσης στις σύγχρονες εξελίξεις του περι¬ 
βάλλοντος και των νέων τεχνολογιών 

• Ανάπτυξη νέων τεχνικών καθαρισμού και αποκατά¬ 
στασης του περιβάλλοντος 

• Εφαρμογή φυσικών χημικών και βιολογικών μεθοδο¬ 
λογιών για τον έλεγχο της ρύπανσης και τον καθαρισμό 
του περιβάλλοντος από τοξικές και επιβλαβείς ουσίες και 
οργανισμούς. 

• Δημιουργία επιστημόνων με τις απαιτούμενες δεξιό¬ 
τητες για επιτυχή σταδιοδρομία στον ιδιωτικό, δημόσιο 
και ακαδημαϊκό τομέα 

• Προετοιμασία για μεταπτυχιακές σπουδές διδακτορι¬ 
κού επιπέδου. 

3. Είναι προφανές ότι όλοι οι συντελεστές που συμμε¬ 
τέχουν στο εν λόγω μεταπτυχιακό πρόγραμμα αναλαμ¬ 
βάνουν την αυτονόητη ευθύνη να προωθούν το κριτήριο 
της ποιότητας σε κάθε μορφής δραστηριότητα και να με¬ 
ταφέρουν νέα τεχνογνωσία στους θεραπευμένους από 
το πρόγραμμα επιστημονικούς τομείς. 

Άρθρο 3 

Μεταπτυχιακοί Τίτλοι 

Το ΠΜΣ του Τμήματος Χημείας οδηγεί στην απονομή: 

1) Μεταπτυχιακού Διπλώματος Ειδίκευσης στο «Περι¬ 
βάλλον - Νέες Τεχνολογίες» ανάλογο και ισοδύναμο με το 
διεθνή τίτλο Μ.5ο. (ΜηβΙθγ οί δοίθηοο). 

2) Διδακτορικού Διπλώματος σε γνωστικά αντικείμενα 
ανάλογα αυτών του τμήματος Χημείας και του τμήματος 
που συμπράττει. Ο τίτλος αυτός ισοδυναμεί με το διεθνή 
τίτλο ΡίιΌ. (ϋοοΙΟΓ οί ΡίιίΙοεορίιγ) 

Άρθρο 4 

Κατηγορίες Πτυχιούχων 

Στο ΠΜΣ του Τμήματος Χημείας με τίτλο «Περιβάλλον - 
Νέες Τεχνολογίες» γίνονται δεκτοί Πτυχιούχοι Τμημάτων 
Θετικών Επιστημών και άλλων σχετικών εφαρμοσμένων 
επιστημονικών κλάδων Ανώτατης Εκπαίδευσης (Πανεπι¬ 
στημίων και ΤΕΙ) της ημεδαπής ή αναγνωρισμένων ομο- 
ταγών Ιδρυμάτων της αλλοδαπής. 

Εισακτέοι στο ΠΜΣ οι οποίοι είναι πτυχιούχοι τμημάτων 
με σχετικά ασθενές επιστημονικό υπόβαθρο είναι δυνατό 
να υποχρεωθούν να παρακολουθήσουν μέχρι 3 (τρία) μα¬ 
θήματα του προπτυχιακού προγράμματος του Τμήματος 
Χημείας του Πανεπιστημίου Ιωαννίνων ή / και του τμήμα¬ 
τος του ΤΕΙ-Θεσσαλονίκης που συμπράττει. 


Άρθρο 5 

Χρονική Διάρκεια 

Το ΠΜΣ του Τμήματος Χημείας διαρκεί τέσσερα διδα¬ 
κτικά εξάμηνα. Κατά τα δύο πρώτα εξάμηνα ολοκληρώ¬ 
νονται τα μαθήματα ενώ το τρίτο και τέταρτο εξάμηνο πε¬ 
ριλαμβάνουν την εκπόνηση της μεταπτυχιακής συνθετι¬ 
κής ή ερευνητικής διατριβής και σεμινάρια. Η χρονική 
διάρκεια της εκπόνησης διδακτορικής διατριβής για 
όσους μεταπτυχιακούς φοιτητές συνεχίσουντις σπουδές 
τους υπό την επίβλεψη μελών ΔΕΠ του Πανεπιστημίου Ιω¬ 
αννίνων θα είναι συνολικά τουλάχιστον τρία (3) έτη. 

Άρθρο 6 

Πρόγραμμα Μαθημάτων 

1. Κάθε διδακτικό εξάμηνο περιλαμβάνει τουλάχιστον 
13 πλήρεις διδακτικές εβδομάδες. Τα μαθήματα χωρίζο¬ 
νται σε Υποχρεωτικά και Επιλογής. Τα υποχρεωτικά εξα¬ 
μηνιαία μαθήματα ισοδυναμούν με τέσσερις διδακτικές 
μονάδες, τα μαθήματα επιλογής ισοδυναμούν με δύο δι¬ 
δακτικές μονάδες ενώ η Μεταπτυχιακή Διπλωματική Ερ¬ 
γασία ισοδυναμεί με 20 διδακτικές μονάδες. Τα υποχρε¬ 
ωτικά μαθήματα δύνανται να περιλαμβάνουν θεωρητική 
και εργαστηριακή διδασκαλία. Το Μεταπτυχιακό Δίπλω¬ 
μα Ειδίκευσης απονέμεται μετά τη συμπλήρωση 56 διδα¬ 
κτικών μονάδων. 

2. Κάθε φοιτητής διδάσκεται τέσσερα (4) μαθήματα 
υποχρεωτικά και ένα (1) μάθημα επιλογής ανά εξάμηνο. 

3. Τα υποχρεωτικά μαθήματα καιτα μαθήματα επιλογής 
είναι τα παρακάτω: 

Α' Εξάμηνο 

Μαθήματα Υποχρεωτικά 

1. Φυσική Ατμόσφαιρας 

2. Χημεία Περιβάλλοντος 

3. Περιβαλλοντικές επιπτώσεις τεχνικών έργων 

4. Αρχές πεπερασμένων στοιχείων-περιβαλλοντικές 
εφαρμογές 

Μαθήματα Επιλογής 

5. Εργαστήριο χημικής και περιβαλλοντικής τεχνολογίας 

6. Φυσικές και χημικές διεργασίες 

7. Περιβαλλοντική νομοθεσία 

Β' Εξάμηνο 

Μαθήματα Υποχρεωτικά 

1. Αγροτική και βιομηχανική ρύπανση- Οικοσυστήματα 
- Διαχείριση 

2. Τεχνολογία προστασίας περιβάλλοντος 

3. Εναλλακτικές μορφές ενέργειας 

4. Διαχείριση και προστασία περιβάλλοντος σε επιχει¬ 
ρήσεις 

Μαθήματα Επιλογής 

5. Γεωγραφικά Συστήματα Πληροφοριών 

6. Τεχνικές αποκατάστασης περιβάλλοντος 

Άρθρο 7 

Αριθμός Εισακτέων 

Ο αριθμός εισακτέων ορίζεται κατ' ανώτατο όριο σε 
τριάντα (30) φοιτητές. Το πρόγραμμα θα υλοποιείται στις 
εγκαταστάσεις του Πανεπιστήμιου Ιωαννίνων και του ΤΕΙ 
Θεσσαλονίκης, σύμφωνα με την παράγραφο 13 το άρ¬ 
θρου 5 του ν.2916/2001. 

Άρθρο 8 
Προσωπικό 

Στο ΠΜΣ του Τμήματος Χημείας θα απασχοληθούν μέ- 

λη ΔΕΠ του Τμήματος Χημείας και άλλων τμημάτων του 
Πανεπιστημίου Ιωαννίνων καθώς και μέλη ΕΠ του ΤΕΙ 
Θεσσαλονίκης και επιστήμονες της ημεδαπής και αλλο¬ 
δαπής με αναγνωρισμένο κύρος και επαγγελματικό έργο 
σε σχετικό επιστημονικό πεδίο, σύμφωνα με την παρά¬ 
γραφο 3 του άρθρου 12 του ν.2083/1992. 

Άρθρο 9 

Υλικοτεχνική Υποδομή 

Το Πανεπιστήμιο Ιωαννίνων και το ΤΕΙ Θεσσαλονίκης 
διαθέτουν την κατάλληλη κτιριακή υποδομή, την κατάλ¬ 
ληλη υποδομή βιβλιοθήκης και τον απαραίτητο εξοπλι¬ 
σμό τόσο σε οπτικοακουστικά μέσα όσο και σε ηλεκτρο¬ 
νικούς υπολογιστές για την απρόσκοπτη διεξαγωγή του 
προγράμματος. 

Άρθρο 10 

Διάρκεια λειτουργίας 

Πρώτη χρονική περίοδος λειτουργίας του προγράμμα¬ 
τος θα είναι για μια διετία (ακαδημαϊκά έτη 2005-2006 και 
2006-2007). Μετά τη λήξη αυτής της περιόδου επανεξε¬ 
τάζεται η αναγκαιότητα και σκοπιμότητα συνέχισης, τρο¬ 
ποποίησης ή μη του προγράμματος, όπως ορίζει ο νόμος. 

Άρθρο 11 

Κόστος λειτουργίας 

1. Το ετήσιο κόστος λειτουργίας του ΠΜΣ ανέρχεται σε 
63.000 Ευρώ και αναλύεται ως εξής: 


α. Αμοιβές προσωπικού 
(εκτός Πανεπιστημίου Ιωαννίνων 
και εκτός ΤΕΙ Θεσσαλονίκης) 
β. Τεχνική και Διοικητική Υποστήριξη 
(εκτός μονίμων υπαλλήλων των 
συνεργαζομένων Τ μημάτων) 
γ. Δαπάνες Μετακινήσεων: 
δ. Αναλώσιμα: 

ε. Δαπάνες δημοσιότητας:_ 


19.000 Ευρώ 


9.000 Ευρώ 
13.000 Ευρώ 
21.000 Ευρώ 
1.000 Ευρώ 


ΣΥΝΟΔΟ: 63.000 Ευρώ 

2. Το κόστος λειτουργίας του Προγράμματος Μεταπτυ¬ 
χιακών Σπουδών θα καλυφθεί από αυτοχρηματοδότηση 
του ΤΕΙ Θεσσαλονίκης (ερευνητικά προγράμματα, χορη¬ 
γίες, δωρεές, κλπ.). 


Άρθρο 12 

Μεταβατικές Διατάξεις 

Όσα θέματα λειτουργίας του ΠΜΣ δεν προβλέπονται 
στην παρούσα απόφαση και μέχρι να εκδοθεί ο Κανονι¬ 
σμός Μεταπτυχιακών Σπουδών θα ρυθμίζονται από τα 
αρμόδια όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 5 Ιουλίου 2005 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




